Yettheyyi uselmad asenfar asensegman uqbel ad yebdu timsirin-is d yinelmaden, yettili-d s tmuɣli tamatut. Yebḍa usenfar d tigezmin, yal tagzemt tebna ɣef yirmad i yeqnen ɣer yiwen usentel. Asenfar asensegman d allal s wayes ara nerr anelmad deg tegnit n ulmad. Yettaɛraḍ unelmad ad yefru kra n tegnatin tuddisin mi ara yeg iman-is d yimddukkal-is deg kra n usenfar ara d-yawin ibaɣuren i tmetti deg wayed yettidir, ayagi s tallelt n uselmad-is.